वो खुद राष्ट्रीय स्तर के धावक हैं लेकिन वो खोज रहे हैं अपने से बेहतर धावक और दूसरे खेलों से जुड़े खिलाड़ी जो उनकी तरह देश का नाम रोशन कर सकें। इसके लिये लिये वो खुद आदिवासी इलाकों में जाते हैं, ऐसे बच्चे ढूंढते हैं जो खेलों में रुचि रखते हैं और खेल को अपने करियर के तौर पर अपनाना चाहते हैं। वो करीब छह सौ आदिवासी बच्चों (600 tribal kids) को अलग-अलग खेलों के लिये तैयार कर रहे हैं ताकि आने वाले वक्त में वो ओलंपिक जैसे खेलों में देश का तिरंगा बुलंदी पर पहुंचा सकें। पुणे (Pune) के रहने वाले और नेशनल एथलीट आदिनाथ नाइक (National Athlete Adinath Naik) और उनके दोस्त जय गोविंद यादव (Jai Govind Yadav) पिछले 18 सालों से पेशेवर धावक हैं। ठाणे (Thane) के पास पालघर में ये दोनों दोस्त ‘जंपिंग गोरिल्लास’ (Jumping Gorillas) नाम से इस प्रोजेक्ट को बड़ी कामयाबी के साथ चला रहे हैं।